iPhone 6S telefonini tajriba maqsadida 30 metr balandlikdan uloqtirishdi. Tajribada 14ta Apple gadjyeti ishtirok etdi. Mashhur bloger TechRax navbatdagi iPhone 6S krash-testini amalga oshirdi. Bu safar tajribada bir emas, naq 14ta iPhone 6S jalb qilindi. O‘zining krash-testida muallif ustiga 14ta gadjyet joylashtirilgan katta shisha shardan foydalandi. Tajribaning maqsadi smartfonlar (30 metr) balandlikdan uloqtirilganda ularning chidamliligini tekshirishdan iborat edi. Ma’lumotlarga ko‘ra, iPhone qurilmalarning aksariyatiga ziyon yetgan, faqat ba’zilarigina omon qolgan.